
FRANKLIN-TÁRSULAT NYOMDÁJA. 



Tisztelt Uraim!* 

Rendkívüli örömmel fogadtam el az Önök kitüntető 
meghívását, hogy a « Magyar Jogászegyletében előadást 
tartsak. 

Az Önök meghívása — megvallom — némi zavarba 
ejtett az iránt, mely kérdést szemeljem ki előadásom tár- 
gyául. Nem mintha nem kínálkozott volna elegendő théma; 
ellenkezőleg — túlságosan sok közül kellett választanom. 

Magyarország nagy erélylyel és szerencsével fogott egy 
magánjogi törvénykönyv megalkotásának óriás munkájába. 
Mi németek e téren nem régiben tettünk szert bőséges 
kodifikaczionálie tapasztalatokra. Ennélfogva nagy számban 
akadnak oly kérdések, melyeket ez idő szerint Magyarorszá- 
gon kell megoldani s melyekről Németországban még ma is 
vitatkoznak. így talán helyén volna, hogy beszámoljak ama 
tapasztalatokról, melyeket mi németek egyik vagy másik 
tételünkkel szereztünk: ezzel talán némi adalékkal hozzá- 
járulhatnék a magyar magánjog újjáépítésének a művéhez. 

E feladatra nékem különösen a tévedés tana kínál- 
kozott, mely a magyar tervezetben igen érdekes és új meg- 
oldást nyert. De mégis illőbbnek véltem, hogy ily ünnepi 
alkalommal valamely általánosabb jelentőségű kérdésről 
értekezzem. 

Feltűnő jelenség, hogy korunkban a legkülönbözőbb 
államok nagy törvényhozási feladatokon munkálkodnak. Hisz 
köztudomású, hogy nemcsak Magyarország, de Oroszország 
és Svájcz is elkészültek magánjogi törvénykönyveik terveze- 
tével. 8 íme Francziaország is a Gode civile revíziójára készül, 
Ausztria az osztrák polgári törvénykönyv átdolgozását ter- 

* A német eredeti szöveget dr. Schwarz Bertalan úr volt szíves 
magyarra fordítani. A szerkesztő. 

vezi és — mint az imént hallom — Németalföld is a maga 
törvénykönyvének revíziója előtt áll. 

Nézetem szerint e korban, melyben a törvényhozás terén 
ily általános mozgalom észlelhető, igen értékes feladat a 
törvényhozási technika egynémely kérdését vizsgálni. E prob- 
lémák művelését hosszú évtizedeken át elhanyagolták. így hát 
szíves és jóakaró figyelmüket kérem a törvényhozási technika 
egyik központi kérdése számára, melyet e rövid órában fej- 
tegetni kívánnék. 

E kérdést egyelőre így állítom fel : 

« Miként oszsza meg és miként osztja meg tényleg a 
törvénykönyv a törvényhez kötöttséget és a bírói szabadságot ?» 
vagy másként formulázva: «Minő hatással van a törvény- 
könyv a szabad birói cselekvésre?* A probléma közelebbi 
formaiázása nyomban ki fog tűnni azon általános fejtegeté- 
sekből, melyekből kiindulok. 

A kérdést először általános szempontból kívánom tár- 
gyalni. Mit hívunk törvényhez kötöttségnek ? Mit értünk birói 
szabadságon? Minő eszmény lebegjen a törvénykönyv előtt? 
Ezek után majd néhány pillantást vetek a magyar tervezetre 
s bátor leszek kifejteni azt, hogy nézetem szerint a magyar 
tervezet miképen oldotta meg e nagy horderejű problémát ? 

A czél, melyből minden törvényhozásnak ki kell indulnia, 
egész kétségtelen. A törvényhozás egyetlen ez élj a nyilván- 
valóan az, hogy a jövőben felmerülhető összes esetek eldön- 
tését előre meghatározza. A törvényhozó ama tételek segít- 
ségével, melyeket a törvénybe foglal, a való élet számtalan 
esetét kívánja rendezni, úgy hogy bármely felmerülhető eset 
eldöntésénél a biró ne is járhasson el másképen, mint úgy, 
hogy a törvénykönyvből merítse a döntést. A biró ily hely- 
zetben voltakép nem lesz egyéb többé egy logikai gépezet- 
nél: az ő ítélete ítélet lesz a szó logikai, ha jobban tetszik, 
a szó mathematikai értelmében. 

De ha ezzel szemben az egyes eset eldöntésének szempont- 
jából vizsgáljuk a kérdést, akkor a birói ítélkezés végső eszmé- 
nyének bizonyára azt keli mondanunk, hogy az ítélet lehetőleg 
igazságos legyen. Legigazságosabb pedig az az ítélet, mely leg- 
inkább tesz eleget valamely eset összes egyéni sajátosságai- 

nak, mely legteljesebben váltja valóra ama tételt, mely szerint 
az igazságosság voltaképeni lényege : suum cuique tribuere. 

íme: a törvényhozás czélja a jövő összes eshetőségeinek 
kimerítő rendezése, az ítélkezés czélja pedig az egyes eset- 
nek az összes konkrét ténykörülmények tekintetbevételével 
történő minél igazságosabb eldöntése. 

További elmélkedés nélkül is nyomban szembeötlik, 
hogy e két czél nem fér meg egymással. A törvény ugyanis 
képtelen már előre rendezni az élet eshetőségeinek óriási 
tömegét, minthogy ez szüntelenül új meg új eseteket teremt, 
miként a tenger új meg új habokat vet a part felé. Nem 
létezik a képzelet oly ereje, mely a jövő összes eseteit előre- 
látni képes lehetne és ennélfogva a törvényhozó szükségkép csak 
abstrakt szabályok alkotására szorítkozhat. Közelebbről : a kon- 
krét tényálladéki . elemek kikapcsolásával csak bizonyos közös 
tényálladéki elemeket ragadhat ki s ezekből kell a tényállást 
formuláznia. Ennélfogva minden törvényhozás természet- 
szerűleg egyenlőtlen tényekkel egyformán bánik el, vagyis 
oly tényállásokat, melyek egymástól konkrét momentumok- 
ban különböznek, mégis azonos jogi elbánásban részesít. 
Ha tehát a törvény pl. azt mondja ki, hogy az ember 
24. életévének elérésével válik teljeskorúvá, akkor az illető 
szellemi előrehaladottságának fokára nincs tekintettel. A való- 
ságban talán egészen különböző esetek lesznek azok, melye- 
ket mindamellett egyazon jogszabály szerint kell megítélni. 

Minthogy ezek alapján minden törvényhozás abstrakt, 
szükségkép előáll az a veszedelem, hogy alkalmilag igazság- 
talanná váljék s így igazzá lesz a közmondás, mely szerint 
isnmmum ius summa iniuria». A törvény által megkötött 
bíróra nézve tehát szükségszer űleg elő kell állnia oly hely- 
zetnek, melyben különböző jogi elbánást igénylő eseteket 
egyenlő módon kezel. 

Ennélfogva újabban sűrűn merült fel a kérdés, hogy a 
törvényhozó e tekintetben minő álláspontra helyezkedjék. 
Vájjon nem volna-e jobb, ha a törvényhozó maga minden 
szabályozástól tartózkodnék s lehetőleg a bíróra bízná, hogy 
az egyes eset legigazságosabb eldöntését maga találja meg- 
Nemde, uraim, nem szorul bővebb magyarázatra, hogy ha 

mindent a bíróra bízunk, akkor törvényhozásra többé egyál- 
talán semmi szükség sincs; akkor beérhetjük egyetlen tör- 
vényszakaszszal, t. i. azzal, hogy a biró minden esetet 
ex bono et aequo köteles eldönteni. Ennélfogva annak szük- 
sége merül fel, hogy valamilyen középutat találjunk. Állít- 
hatom, hogy a német jogirodalomban rendkívüli elterjedt- 
ségnek örvend egy áramlat, melylyel szembeszállni ma csak- 
nem merészség, a mely azt tanítja, hogy legczélszerűbb a 
törvényben lehetőleg keveset mondani és mindent a bíróra 
bízni. Az esetek oly végtelenül különbözők, a viszonyok 
belső ethikája oly sokféle természetű, — mások kifejezéseit 
használom — belső logikájuk oly szerteágazó (a ki nem 
tudja, hogy voltakép mit gondol s nem is képes azt kife- 
jezni, az mindig valami « belső »-ről beszél) (derültség), hogy 
minden eset külön-külön döntést igényel* Sokan vannak 
Németországban, kik ezen álláspontot foglalják el: közöttük 
oly finom szellemű tudósok is, mint Hartmann Gusztáv. 
Ezek szerint tehát a törvényhozó vonuljon egészen háttérbe 
s érje be egy egész általános keret megvonásával. 

Felfogásom szerint ez az áramlat, bár rendkívüli elter- 
jedtségnek örvend napjainkban, mégis egy nagy félreértésen 
alapszik. Mert mi mindent tegyen voltakép az a szerencsét- 
len biró? Hiszen a bírónak az egyes eseteket nem csak 
érzése szerint, hanem egyszersmind a jog értelmében kell 
megítélnie. Nagyon jól tudjuk, hogy az ítéletek nem volná- 
nak oly roppant eltérők egymástól, ha mindnyájunk érzése 
megegyeznék. De a biró ott, a hol a törvény cserbenhagyja, 
szintén keressen magának általános tételeket s ezeknek alap- 
ján bírálja el az egyes eseteket. De hát hol találja meg eze- 
ket a tételeket ? Valóban sajátságosnak tartom, ha a törvény- 
hozó arra az álláspontra helyezkedik, hogy ő maga képtelen az 
eseteket eldönteni, de a biró alkalmasint képes lesz reá. 
Pedig hisz előreláthatólag ez sokkal inkább állana a törvény- 
hozónak, mint az egyes bírónak módjában, a ki munkájának 
tömegében nem is érhet rá az esetek mindegyikével oly 
behatóan foglalkozni, hogy annak legfinomabb elágazásait is 
úgy gondolja át, mint a törvényhozó. Ez az irányzat oly 
felelősséget hárít a biróra, melyet ő nem lehet képes viselni. 

Ezzel oly állapot állna elő, a milyent Angliában észlelünk, 
a hol a birok a felsőbíróságok praeiudicinmainak alapján 
ítélnek s így kerülik el annak szükségét, hogy mindenegyes 
esetre maguk találják meg a döntést. 

Ezek alapján minden a jövőben készülő törvénykönyv 
számára a helyzet következőkép alakul : bárha a törvénynek 
általában oda kell törekednie, hogy abstrakt szabályok segít- 
ségével az összes lehető esetek eldöntését önállóan előre 
megállapítsa, mégis a kérdések egész sorában a törvényhozó 
a bírónak engedi át az eldöntés szabadságát Alapelv tehát 
az, hogy a törvény dönt, de különös okokból számos kérdés 
tekintetében azt mondhatja, hogy itt a bírónak szabad kezet 
enged. Ezt az alapelvet fogadta el a magyar tervezet, egészen 
úgy, miként a mi polgári törvénykönyvünk. Ez a törvény- 
könyv is önállóan akarja az eseteket eldönteni s csak kivé- 
teles okokból hagyta meg egyes kérdések tekintetében a 
bírónak szabadságát, mert úgy vélekedett, hogy itt az esetről- 
esetre változó körülményeket kell tekintetbe venni s azokat 
előre megítélni teljes képtelenség. 

A mit eddig mondottam, az csupán programm, meg- 
oldás nélkül; probléma csak, nem pedig felelet. Egyedül 
azt az eredményt nyertük eddig, hogy törvénykönyveink elvileg 
maguk döntik el az eseteket, de egyes kivételes esetekben a 
bíróra bízzák, hogy a további körülményeket keresse és a 
döntést állapítsa meg. De a törvényhozónak mindenkor számot 
kell adnia magának arról, vájjon szükséges volt-e ezen kér- 
désekben a közelebbi döntésről lemondani és e hatalmat a biróra 
ruházni. A következőkben tehát ezekről az esetekről kell szóla- 
nom, a melyekben a törvényhozó eltekint attól az általános 
alapelvtől, hogy maga állítson fel szabályt s teljesen a biróra 
ruházza az eldöntés szabadságát. Minő esetek ezek? Olyanok, 
a melyekben szabad birói mérlegelésről szoktunk szólani. 

Úgy hiszem joggal állithatom, hogy a jogi irodalom 
nem világította meg kellőkép a kérdést, hogy voltakép mi 
a birói mérlegelés lényege. Bendszerint kétféle fajtáját szokás 
megkülönböztetni. Valójában azonban háromféle szellemi 
művelet különböztethető meg, melyben szabad birói mérle- 
gelésnek van helye. 

Hogy megállapíthassuk a bírói szabadság tulajdonkópení 
mivoltát, néhány pillanatra egy merőben elméleti fejtege- 
tésre kérném szíves figyelmükéi Jóformán közismert dolgo- 
kat ismétlek. Azon elméleti alapfelfogás, melyen a mai jog- 
tudomány egységesen felépül s mely most összes törvény- 
könyveinkben technikailag meg van valósítva, azt tanítja, 
hogy minden jogszabály két részből áll: a tényállásból s az 
ehhez fűzött jogi következményekből. Legvilágosabban a 
büntető-törvénykönyv szakaszain láthatjuk ezt. Ha egy bizo- 
nyos tényállás fennforog, arra a törvény bizonyos büntetést 
szab ki. De egészen ugyanez áll, ha a törvénykönyv azt 
mondja ki, hogy a ki egy uratlan dolgot el tulajdonítási 
szándékkal birtokba vesz, ezzel a dolgon tulajdonjogot szerez. 
Ha valamely szerződés a jó erkölcsökbe ütközik, ebből a 
a szerződés semmissége folyik. A jog elméleti szemléletének 
egész lehetősége azon alapszik, hogy a kettéosztás ezen gon- 
dolatát értékesítjük. No, már pedig ebből az következik, hogy 
a bírói tevékenységnek ugyancsak két részből kell állnia. 
A biró — itt a bíróról beszélek, uraim, de ép oly joggal 
mondhatnám az ügyvéd, általában bárki, a ki szakszerűleg 
esetek eldöntésével foglalkozik — első sorban a fennforgó 
tényeket veszi szemügyre : ez az ő első feladata, azután 
pedig majd a jogi következményeket szabja meg. De ez még 
nem minden ! Tekintetbe kell vennünk, hogy az, mi a biró 
számára adva van, mindenkor az egyes konkrét eset s az, a 
mit keres, szintén valami konkrét, t. i. az egyes tényleges 
esetnek konkrét eldöntése. Adva van : ez és ez az eset ; keres* 
tetik : e konkrét bűnös személynek a büntetése. Ugyanez áll 
a magánjogban! Adva van egy szerződés; kerestetik, hogy 
ez a személy mit köteles ama másik személynek szolgáltatni. 
Mindebből, uraim, az következik, hogy a bírónak meg 
kell találnia az utat a konkrét esettől az esetnek konkrét 
elbírálásáig. E czélból pedig legelsősorban az lesz szükséges, 
hogy a biró tisztázza a fennforgó tényeket, mint olyanokat. 
Csak miután a tényeket megállapította, foghat majd a jog- 
alkalmazáshoz. E jogalkalmazás pedig kettőből fog állani. 
Minthogy ugyanis minden jogszabálynak két része van, 
a jogalkalmazás is két részre oszlik. Először is az adott 

konkrét tényállást alája kell vonni a jogszabály abstrakt 
tényállásának. íme egy példa az ezer közül! Nemrégiben 
Berlinben vagy Kölnben történt, hogy valaki szóváltás közt 
így szólt a másikra: « Tartsa be lisztéit száját !» Becsület- 
sértés miatt vád alá helyezték. A bíróság sokáig annak 
eldöntésével szórakozott, vájjon forog-e fenn becsületsértés 
avagy sem, minthogy közben a « tisztelt* szó használtatott? 
(Eléak derültség.) A ténykérdés egészen világos. Ténykérdés 
ugyanis: mondotta- e a vádlott ezen szavakat? avagy pedig 
tagadja-e ? Ez a ténykérdés. Jogalkalmazási kérdés pedig : 
becsületsértés-e ezen szavak kiejtése avagy sem? Ez az, 
mit én már más helyütt is a jogeset diagnózisának neveztem 
eL Egészen így jár el ugyanis az orvos, ki a beteget meg- 
vizsgálja, hogy ennek alapján a diagnózist megállapítsa, 
vájjon malária forog fenn, avagy tüdőgyuladás, tífusz vagy 
influenza, a mi állítólag ugyancsak kellemetlen szokott lenni. 
Az orvos tehát szintén a megállapított tényekből határozza 
meg a diagnózist. A pulzus ennyire sebes, a bőr megvörö- 
södött, lélekzés gyors, auscultatio, percussio stb. stb. mindez 
körülbelül ugyanaz, a mi nálunk jogászoknál a polgári és 
bűnvádi perben a bizonyítás előkészítése. Ha már most e 
diagnózis alapján alkalmazom a törvényt, akkor a jogi követ- 
kezményeket is ösmerem, minthogy azok abstrakt jogszabá- 
lyokból ösmeretesek. Jura novit curia. 

Ezután következik a harmadik tevékenység, mely az 
abstrakt jogi következménytől az egyes eset konkrét jogi 
hatásához vezet. 

Úgy hiszem, hogy minden törekvés, mely a jogalkal- 
mazás technikájának lényegébe kíván behatolni, csak ezen 
felfogásból indulhat ki, mely azerint ily hármas birói tevé- 
kenység különböztethető meg. Szabadjon egyszerűség czéljá- 
ból még egy esetet felhoznom. Élénken vitatott kérdés jelenleg 
a rajnai taitományban egy per — nem tudom, vájjon idáig 
is eljutott-e a híre — melyre az szolgált okul, hogy valaki 
nyilvános gyülekezeten, pártküzdelem közben 1000 vagy .2000 
márkát ajánlott fel arra az esetre, ha valaki képes volna 
kimutatni, hogy a jezsuiták írásaiban csakugyan feltalálható 
e mondás : «a czél szentesíti az eszközöket »• Az esetről igen 

élénk vita folyt. Közben a bírónak azon ötlete támadt, hogy 
először azt kell tényként megállapítani, vájjon komoly ígé- 
rettel van-e itt dolgunk? Hol történt ez a kijelentés? 
Hoensbroech gróf csakugyan nyomára jött e mondásnak és 
erre a bíróságnál pert indított a 2000 márkára. Először 
a ténykérdést kellett eldönteni: fennforog- e ígéret? Csak 
ezután jöhetett sorra a jogalkalmazási kérdés : mi az eset 
diagnózisa? Ezen diagnózistól függ azután a harmadik kér- 
dés : a jogi következmények kérdése. A diagnózis kérdése a 
körül forgott, vájjon díj kitűzés esetével állunk-e szemben, 
a melyet a magyar tervezet is ösmer. Minthogy a kijelentés 
komolyságához nem férhetett kétség, a bíróságnak annak 
vizsgálatába kellett bocsátkoznia, vájjon a jezsuiták írásaiban 
az említett mondás csakugyan előfordul-e? De az e fajta 
vizsgálat alkalmilag roppant messzire vezethet. Ennek alapján 
majd legközelebb két ember egy koronás fogadást köt arra 
nézve, hogy két csillag mily távolságban fekszik egymástól 
s ezt majd a bíróság által fogják eldöntetni. Hogy ez lehe- 
tetlen, azt a bíróság világosan látta. A probléma megoldása 
épen az, hogy az említett példában nem díjkitűzés, hanem 
fogadás esete forog fenn. Minthogy a fogadás nem perelhető, 
a bíróságnak a keresetet el kellett utasítania. Ezzel csak 
azt akartam megpéldázni, hogy az eset diagnózisán múlik 
annak jogi eldöntése. 

Ha a kifejtett megkülönböztetés helyes, abból közvet- 
lenül folyik, hogy a szabad birói mérlegelés is háromféle alkal- 
mazásban fordulhat elő : a tényállás megállapításánál, a diag- 
nózisnál és a jogi következmények meghatározásánál 

Első sorban tehát szabad birói mérlegelésnek a tény- 
állás megállapításánál lehet helye. Ez persze közelebbről a 
polgári perrendtartás körébe tartozik; erről nincs mit mon- 
danom, ennek az anyagi joghoz semmi köze. Szerencsére a 
bűnvádi perben elvileg teljesen, a polgári perben, eltekintve 
az eskü és a beösmerés esetétől, a bírónak a bizonyítékok 
vizsgálatánál teljes szabadsága van. E tekintetben különösen 
azt az intézkedést emelhetjük ki, mint egész perrendtartásunk 
egyik legüdvösebb szakaszát, — itt német tapasztalatok alap- 
ján szólok — mely a régi kártérítési per végtelen bajainak 

vetett véget, a mely szerint a biró azt a kérdést, vájjon 
fennforog-e kár s mekkora a kár, teljesen szabad mérlegelés 
útján állapíthatja meg. 

Hogy e tétellel, fnely egyébiránt Magyarországon is ér- 
vényes, mily rendkívülit baladtunk, azt csak az lebet képes 
méltányolni, a ki ismeri a német joggyakorlatnak roppant 
siralmas állapotát ezen tétel létezése előtt. 

A tények megállapításánál érvényesülő bírói szabadság* 
ról nem kívánok bővebben szólani ; nem érzem magamat 
hivatottnak egy, az anyagi jog körén kívül eső kérdést fejte- 
getni. Egyébiránt Németországban e kérdésről nemrégibea 
jelent meg egy nagy munka Weingartentől, a ténymegállapí- 
tás elmélete a bűnvádi perben, melyet szerzője igen jellem- 
zően «Criminal-Taktik»-nak czimez. 

Rátérek a szabad bírói mérlegelés azon eseteire, melyek a 
diagnosisnál s a jogi következmények megszabásánál merül- 
nek fel 

Milyen legyen a szabad bírói mérlegelés a diagnosisnál ? 
Adva van egy concrét, tényleg felmerült eset s a törvény 
abstract categóriáinak hosszú sorozata. A biró feladata ilyen- 
kor, hogy a concrét esetre ráülő categoriát megtalálja. Vájjon 
fogadás, díjkitűzés, tréfás ügylet vagy mi más forog fenn? 
Vagy amott: becsületsértés, testi sértés, avagy más valami 
forog-e fenn? Bárha a törvény categoriáí sohasem lehetnek 
egészen szabatosak, a törvényhozó mégis minden igyekezeté- 
vel arra fog törekedni, hogy ezen tényállás-fogalmakat, me- 
lyek alá a concrét eseteket utóbb majd subsumálni kell, mi- 
nél pontosabban és élesebben formulázza: ez a törekvés a 
magyar tervezetnek is mindenik lapjáról kitűnik. 

Persze, tökéletesen ez sohasem fog sikerülni. 

Sajátságos, hogy ezen kísérletek közepette, melyek a 
tényállásoknak lehetőleg éles és pontos formulázására irányul- 
nak, hirtelen — miként egy finom szerkezetű gépnél — egy 
biztonsági szelepre bukkanunk, melyen keresztül végső szük- 
ség esetén a gőz kiszabadulhat s mely annyira tág, hogy 
mindenre használható. Lássunk egy példát! 

A jó erkölcsökbe ütköző szerződés, újabban erkölcstelen 
szerződésnek nevezik, érvénytelen. 

Később még szólni szándékozom arról, hogy e tétel meny- 
nyire tág. 

íme, ez egy oly biztonsági szelep, mely teljes szabadsá- 
got hagy a birónak ; mert senki sem képes neki megmondani, 
hogy mik az erkölcstelen szerződések; ő néki kell ezt a fo- 
galmat tartalommal megtölteni. 

A törvény itt nem ád a biró kezébe valamely határozott 
categoriát, hanem így szól : « Mérlegeld, te biró, szabad be- 
látással, hogy mit kell valójában jó erkölcsökön érteni. » 

Hogy a jelen kérdés miben különbözik a tényálláskérdésé- 
től, az egészen világos. Tényálláskérdése ez : mi a megkötött 
szerződés tartalma ? A diagnosis kérdése pedig ez : okunk 
van-e ebben olyas valamit látni, a mi a jó erkölcsökbe ütközik? 

Egészen ugyanígy vagyunk a jogi következmények meg- 
szabásával. Rendszerint ugyan, ha a diagnosis egyszer meg- 
van, a jogi következmények tekintetében nincs többé kétség. 
Ha egyszer tudjuk, hogy a szerződés a jó erkölcsökbe ütközik, 
akkor az is bizonyos, hogy a szerződés érvénytelen. Ha tudjuk, 
hogy uratlan dolog eltulajdonításával van dolgunk, akkor azt 
is tudjuk, hogy tulajdonszerzés történt. De van az eseteknek 
egy egész sorozata, a melyekben a jogi következmények nem 
oly élesek és nem oly pontosak, hanem ahol a törvényhozó a 
biróra bizza, hogy a jogi következményeket szabja meg, — 
mondhatnám, — hogy dosirozza, miként az orvos az orvossá- 
got esetről esetre dosirozza, midőn kevesebbet mér ki a gyer- 
meknek, mint a felnőttnek, kevesebbet az ideges városinak, 
mint a falusi embernek. Önök itt első sorban a büntetés 
kimérésének ösmert jelenségére fognak gondolni; a büntető 
biró különböző mértékben szabhat ki börtönbüntetést. De 
a magam szakmájánál, a magánjognál akarok maradni. Itt 
ugyanezzel a jelenséggel találkozunk. 

Itt e fejtegetések elején, csak egy általános természetű pél- 
dával kívánnám megvilágítani a különbséget, mely a szabad 
birói mérlegelésnek ezen s előbb említett esete között fenn- 
forog. Ugyebár emlékeznek, hogy szabad birói mérlegeléssel 
találkoztunk a tényállás meghatározásánál, a diagnosisnál, 
s ime itt harmadszor a szabad birói mérlegelésnek egy különös 
esetével van dolgunk. A nem-jogá szrendszerint ezt az esetet 

érti szabad birói mérlegelésen : t. i. a jogi következmények 
concrét meghatározásában érvényesülő birói szabadságot. 

Példa ! A magyar tervezet az ú. n. nem anyagi kár tekin- 
tetbevételét sokkal messzebbmenőleg engedi meg, mint a né- 
met törvény ; ez a magyar tervezetnek igen szerencsés újítása 
volt — remélem, uraim, nem fogják szerénytelenségnek venni, 
ha majd itt-ott egy enyhe kritikai megjegyzést is koczkázta- 
tok. (Elénk helyeslés.) 

Sajnos, hogy a tervezet ezt éppen ott nem tette meg, a 
hol erre a legnagyobb szükség van, t. i. a kötelmek nem- 
teljesitése által történő károkozásnál, ahol egy ily intézkedés 
leginkább volna helyén való. 

A magyar tervezet értelmében tehát valamely szándéko- 
san elkövetett tilos cselekmény esetében a biró szabad belá- 
tása alapján ítélhet meg az ellenfélnek « elégtétel »-t is — e 
szerencsés kifejezést választotta a tervezet — még pedig pénz- 
fizetés formájában. Talán e példa világítja meg legélesebben 
ama különbséget, mely a szabad birói mérlegelés ezen ese- 
tét attól, a másiktól elválasztja, melyet az előbb tárgyaltam 
a tényállás-meghatározásnál. Szíveskedjenek ezt a különb- 
séget jól megfigyelni! 

Ha valaki valamely dolgomat összetöri, akkor az okozott 
kár megtérítésére köteles. Ilyenkor a bírónak a kár nagyságát 
meg kell határoznia. Egyiknek a dolog tíz, a másiknak húsz 
koronát ér. De tessék jól megjegyezni, hogy itt puöztán tény- 
kérdésről van szó. 

Merőben ténykérdés, hogy mekkora a vagyon anyagi 
kára, vagyonom melyik alkotórészét veszítettem el ? 

Ha ez a ténykérdés egyszer meg van oldva, akkor a jogi 
következményeket a biró minden szabad mérlegelés nélkül 
köteles kimondani. A biró kötelessége, ugyanakkora kártérí- 
tési összegben marasztalni, a mekkorát a kár valóban kitesz. 
Az ú. n. tort morál esetében azonban ily becslésről szó sem lehet. 

Mekkora az a kár, melyet a kiállóit aggodalom vagy fáj- 
dalom okozott? 

Ténykérdés itt csupán az: aggódott-e, voltak-e fájdalmai 
annak, kit a testi sértés ért? De e fájdalmak értékét meg- 
becsülni merőben lehetetlen. 

Itt a jogi következmények meghatározásának oly esete 
forog fenn, melyet a bírónak szabadon kell eszközölnie. íme 
a szabad birói mérlegelésnek egy új faja. 

Ezek voltak azon általános természetű fejtegetések, melye- 
ket itt előadni szándékoztam. Ezzel azt akartam megvilágí- 
tani, hogy bárha a törvény elvileg azt a szempontot akarja 
megvalósítani, hogy lehetőleg minden jövőben felmerülhető 
esetet maga döntsön el, mégis számtalan esetben a bírónak 
adja meg a mérlegelés szabadságát. Az anyagi jog ezt azzal 
teszi meg, hogy némely esetben a bírónak megadja a diag- 
nosis és a jogi következmények megállapításának szabadságát. 

Már most engedjék meg, hogy a szabad birói mérlege- 
lés e két esetére nézve néhány példát hozzak fel a magyar 
tervezetből. 

Hadd kezdjem a jogi következmények megszabásának 
szabadságán. 

A jogrend számos esetben nem egy határozott parancs- 
csal mondja ki a jogi következményeket, t. i. nem úgy, hogy 
a biró minden egyes esetben kétségtelenül tudja, minő jog- 
hatást kell választania, hanem úgy, hogy a birónak minden 
egyes esetben saját mérlegelése alapján kell a joghatások fo- 
kozatai közül választania, egész úgy, mint az orvosnak a 
gyógyszer alkalmazásánál vagy a büntető birónak, kinek a bör- 
tönbüntetés kimérésénél szabad tere van. Némely ily esetben a 
törvény a birónak segítségére van, így pl. a tartási kötelem 
esetében a birónak a törvény értelmében « illő » tartást kell 
megítélnie. Persze azt, hogy mi « illőt, azt előbb a birónak 
kell megállapítania. De az idevágó esetek túlnyomó többségé- 
ben a törvény eltekint minden ily útmutatástól, s beéri egy 
általános fogalom felállításával. 

Ilyen általános fogalom pl. a méltányosság. így van a 
tort morál esetében, s hasonlóan, ha a szerződési bírság túl- 
magas, az a bíróság által « méltányosság szerint » mérséklendők 
Igen, de mekkora az, a mi méltányos ? ezt a birónak minden 
concrét esetben külön megállapítania. Az esetek annyira kü- 
lönbözők, hogy merőben lehetetlen egyszer s mindenkorra 
ugyanazon értéket megállapítani. A találódijat a magyar ter- 
vezet is százalék szerint határozza meg. Ez egészen fix jogi 

rendelkezés. Ha tehát a bíró egyszer tisztába jött azzal, hogy 
egy dolog találtatott, s e dolog ennyit és ennyit ér, — hogy 
mennyit ér, az mindenkori ténykérdés — akkor a találódíj 
magasságát csak egyszerű logikai következtetés és nem sza- 
bad bírói mérlegelés útján kell megállapítani. De ha a dolog- 
nak nincs pénzértéke, akkor «a találódíj összegét méltányos- 
ság szerint kell meghatározni ». A törvényhozó ilyenkor vál- 
lat von s a döntést a bíróra bizza. 

Más esetekben a törvény csak annyit mond, «a mi a 
körülményekhez képest jár». Példakép a magyar tervezetnek 
egy szerintem igen czélszerű rendelkezését hozom fel. 

E szerint, ha a szerződés, melynek létrejövetele érdeké- 
ben az alkusz eljárt, nem jön létre, még pedig azért nem, 
mert a megbízó fél a szerződés megkötését megtagadja vagy 
a megbízást visszavonja, bárha a szerződés reá nézve kedvező, 
az alkusz a körülményekhez képest a felmerült költségnek 
egészben vagy részben való megtérítését követelheti. 

E rendelkezés csak igen nehezen kezelhető. A törvény 
pusztán csak annyit mond, hogy a költségek «a körülmények- 
hez képest » egészben v. részben megtérítendők, de magukat 
e körülményeket nem jelöli meg. 

Más példa ! A magyar tervezet, egészen a német polgári tör- 
vénykönyv mintájára, a méltányosságra azon rendelkezésében 
is utal, a mely szerint ha valamely beszámíthatatlan állapotban 
levő, vagy nem épelméjű, avagy fiatalkorú egyén valamilyen 
tilos cselekményt követ el, az ezen cselekmény által okozott 
egyéb kárt is megtéríteni tartozik, ha és a mennyiben ezt a 
fenforgó körülményekre, különösen az érdekelt felek vagyoni 
viszonyaira való tekintettel a méltányosság megköveteli (Terv. 
1778. §.). Itt hozható fel azon rendelkezés is, melynek értelmé- 
ben a munkaadó, ki a szolgálati szerződést idő előtt felmondja, 
a munkavállalónak méltányosság szerint meghatározandó vég- 
kielégítési összeget köteles fizetni (Terv. 1622. §.). 

A törvény tehát ezen esetre is megadja a bírónak a szabad- 
ságot, hogy a « körülményekhez képest » döntsön; semmi 
egyebét sem mond, mint hogy a biró ítéljen. 

Hasonlóan vagyunk az u. n. compensatio culpee esetével. 
Ha valaki más valakinek cselekménye által kárt szenvedett, 

de a kár keletkezésére a károsult fél vétkessége is be- 
folyással volt, akkor a bíróságnak az eset körülményeinek 
figyelembe vételével és különösen ahhoz képest, hogy a 
kárt túlnyomóan az egyik vagy a másik fél okozta-e, kell 
meghatároznia, hogy a kár egészben vagy részben megtérí- 
tendő-e. 

De a törvény egy szóval sem emlékszik meg arról, hogy 
minő körülményeket kell figyelembe venni. Egyszerűen utal 
a körülményekre, s minden továbbit a biróra bíz. 

Ehhez még két megjegyzést kívánnék hozzáfűzni ! 

Az egyik a következő. A felhozott esetek egyik csoportjá- 
ban a törvényhozó példákat hoz fel. így pl. azt mondja, hogy 
ha egy beszámíthatatlan egyén kárt okozott is, a felsoroltakon 
kívül az egyéb kár megtérítésére is köteles, ha a körülmények 
ezt megengedik, jelesül, ha a károkozó vagyoni viszonyaira való 
tekintettel méltányosnak tűnik fel. Németországban számosan 
úgy vélekednek, hogy ily egyes példák alkalomadtán több ve- 
szélyt rejtenek magukban, mint a mekkora haszonnal járnak. 
Mert épen ezen esetekben legnagyobb mértékben kétséges, 
hogy minő körülmények jöhetnének még tekintetbe, hogy a bíró 
mire helyezhetne még súlyt stb. így például a compensatio 
culpse esetében a törvény azt rendeli, hogy ha a kár kelet- 
kezésére a károsult fél vétkessége is befolyással volt, akkor 
ama kérdés eldöntésénél, hogy az okozott kár mennyiben 
térítendő meg, első sorban azt kell tekintetbe venni, vájjon 
a kárt túlnyomóan az egyik vagy másik fél okozta-e? 

Mi jön tehát ezenkívül még tekintetbe? Németországban 
az egyik irodalmi felfogás már ma is azt tanítja, hogy semmi- 
féle más körülmény sem jöhet tekintetbe. Mások azt állítják, 
hogy a felek vagyoni viszonyait kell tekintetbe venni. Ez 
igen veszedelmes nézet. 

Harmadszor vannak, a kik azt tanítják, hogy a két fél 
vétkességének foka jön tekintetbe. Ez azonban teljesen ön- 
kényes jogállítás. 

A törvény azzal, hogy valamire példát hoz fel, igen fon- 
tos technikai segédeszközt nyújt, ha ez a példa analóg kiter- 
jesztésre alkalmas. A jelen esetre azonban ez nem áll. 

Még egy másodi k megjegyzést szeretnék tenni, a mely 

inkább technikai természetű; Semmi kétség: a magyar terve- 
zet számos javítást mutathat fel. De egy tekintetben valami- 
nek hiányát érzem. A törvényhozási technika a most felho- 
zott esetek körében, melyekben a törvény a méltányosság 
alapján léptet életbe joghatásokat, igen szigorúan különböz- 
teti meg az esetek két csoportját, melyeket a magyar terve- 
zet nem tart elég élesen szét egymástól. 

Az egyik csoportba tartozik a szerződési birság leszállítá- 
sáról említett példa. Itt előbb egy birói cselekményre, birói íté- 
letre van szükség, mely a meglévő kötelezettséget ekkora ösz- 
szegre szállítja le. Ugyancsak ily constitutiv ítélettel van dol- 
gunk a tartási kötelem esetében, midőn is a tartás megállapí- 
tott módja bizonyos esetekben birói ítélettel megváltoztatható. 

Az esetek másik csoportjában ellenben a törvényhozó 
úgy képzeli a dolgot, hogy a felek már maguk is tudhatnák, 



kinek mi a joga. így vagyunk pl. a tort morál esetében. A né- 
met törvénykönyvnek az az álláspontja, hogy ha valaki más- 
nak kárt okozott, az a nem vagyoni kárt oly összegben 
térítse meg, melyet ugyan meg nem nevezhet, de a mely 
objective mégis határozott. Ez a különbség pl. a késedelem 
tanában válik gyakorlativá. 

Ha csak a biró állapítja meg ítéletileg a kötelezettséget, 
akkor az adós a biró döntése előtt nem eshet késedelembe. 

Ha ellenben valaki a nem vagyoni kárért járó elégtételt 
vonakodik megadni, ezáltal a birói ítélet előtt is késedelembe 
esik. Ennélfogva kívánatos az esetek ezen két csoportját 
kissé élesebben megkülönböztetni, mintsem azt a magyar 
tervezet tette. 

Végezetül rátérek a diagnózis szabadságára, melynek 
körében sokkal érdekesebb példák merülnek fel. 

Itt mindenekelőtt néhány általános példát kívánnék fel- 
hozni, olyan biztonsági szelepeket, melyeknek segítségével 
a kötöttségből hirtelen szabad térbe jutunk: bizonyos clau- 
sulae generales. Talán emlékeznek erre még, uraim, a római 
jog tanulmányából. Ott szerepel egy ilyén in integrum resti- 
tutio intézménye. A római prsetor in integrum restitutiót 
ad propter dolum, propter metum és végül si qua alia 
iusta causa esse videbitur. Ez ama szép diákbordalra emlé- 

keztet: Sünt quinque causse bibendi: (magára mulatva) 
hospitis adventus (élénk derültség és tetszés) — — — — 

et quaelibet alia causa. 

A felmondás tekintetében a magyar tervezet eltér a mi 
törvényünktől. A mi törvényünk pusztán csak annyit mond, 
hogy a munkaszerződés felmondható, ha erre fontos ok 
forog fenn. De, hogy mi az a fontos ok, azt senki sem 
tudja. 

A bíróságok felfogásai e kérdésben homlokegyenest eltér- 
nek egymástól. S így mindenki a birodalmi törvényszék felé 
tekint, vájjon ez nem nyilatkozott-e valamikor valamely 
fontos okról. (Derültség és tetszés.) 

Itt említem a magyar tervezet 987. §-át, mely új ren- 
delkezést tartalmaz a tévedésről. Szerény nézetem szerint 
e rendelkezéshez némi kifogás fér. Azt mondja ki ugyanis, 
hogy a szerződési nyilatkozat megtámadható, ha a másik 
félre a szerződésből aránytalan nyereség háramlott. A ma- 
gyar tervezetben e fogalommal még más helyütt is találko- 
zunk. De a jogtudományban is, mint az életben bármely 
helyzetében, minden viszonyhoz két ember kell. (Derültség). 
A magyar tervezetben e fogalom az uzsoránál, a végszükség- 
nek aránytalan kihasználásánál is előfordul. Térjünk vissza 
a tévedés kérdésére. 

Mindenesetre nagyon kétséges, hogy ez az aránytalan- 
ság mire vonatkozik. 

Én, igénytelen s elfogulatlan idegen, e kérdéssel eddig- 
elé nem tudtam tisztába jönni. 

Ugyanide tartoznak a törvény azon rendelkezései, me- 
lyek a visszaélés fogalmával élnek. Ilyen kényes törvény- 
hozási kérdés, hogy a házastársak viszonya jogilag miként 
rendezendő. 

A törvényhozó itt rendszerint óvakodni fog a beavatko- 
zástól. A magyar tervezetnek sem fog eszébe jutni, hogy ki- 
mondja, miszerint a házastársak szerelemre vannak kötelezve 
(Derültség), mint valamely chinai törvény azt rendelte, hogy 
a férjnek második feleségét nem szabad jobban szeretnie, 
mint az elsőt (Élénk derültség). E helyett a törvény egy 

szeleppel él, s azt mondja, hogy a férjnek megvan a joga, 
de nem szabad vele visszaélnie. Ezt rövidebben egy ily álta- 
lános tétellel lehetne kifejezni: a házasság három személy- 
ből áll, s ezek : férj, feleség és bíró (Élénk derültség). 

Itt hozható fel az alaptalan gazdagodás esete is. Auszt- 
riában most egy vaskos munka jelent meg arról a kérdésről, 
hogy mit jelent az « jogalap nélkül ». 

Ez is egy oly általános szelep, egy oly törvényszakasz, 
mely csak igen értelmes bírák kezében ártalmatlan. 

Még egy igen érdekes példa a magyar tervezetnek az a 
rendelkezése, mely mereven alkalmazva végletes következmé- 
nyekkel járhat, s ez az, melyben a magántulajdonnal szemben 
a közérdekre történik hivatkozás. Az 571. §. értelmében a 
tulajdonos eltiltható a maga dolgának elpusztításától és meg- 
semmisítésétől, ha a közérdek annak fenntartását kívánja. Ez 
oly szakasz, melylyel végeredményben az összes társadalmi 
bajok orvosolhatók ; de erre igen értelmes bírákra van 
szükség. 

így még sokáig folytathatnám, de az idő már nagyon 
előrehaladt (Élénk közbeszólások : Halljuk ! Halljuk !). Azon- 
ban még egynéhány ily fogalomra kívánnám szíves figyel- 
müket felhívni. 

Szerencsére a jog nem az egyetlen hatalom, mely az 
ember akarati életét rendezi. Kívüle még egész sora áll fenn 
a hatalmaknak, melyek az emberre kényszerítő erővel bírnak. 
A törvényhozó, ki a törvényben korának tükörképét alkotja, 
ezen hatalmakat, ezen szabályozó erőket is kénytelen tekin- 
tetbe venni. Önök ösmernek ily hatalmakat. Hármat kíván- 
nék ezek sorából említeni. Ezek is oly általános fogalmak, 
melyeknél a bíróra hárul a mérlegelés feladata, minthogy e 
szabálycsoportok nincsenek határozottan megállapítva. 

Az egyik a forgalom rendje, vagy — mint a magyar 
tervezet nevezi — az élet rendje. 

Önök bizonynyal ösmernek példákat arra, hogy a tör- 
vény az élet rendjére utal. 

Gondoljanak pl. a tévedés tanára: lényeges a tévedés, 
ha a szerződésnek oly részére vonatkozik, melyet a köz- 
felfogás lényegesnek tekint. 

333 2* 



20 

Az élet felfogásának másik híres példája a gondatlanság 
fogalma. 

Nézetem szerint e pontban a magyar tervezet definitiója 
sokkal sikerültebb, mint a mi törvényünké : a mienk ugyanis 
teljesen semmitmondó. A német törvény szerint gondatlan 
az, a ki nem tartja be a forgalomban mégkövetelt gondos- 
ságot. 

Azelőtt a német javaslat a gondos családapára, a dili- 
gens páter família s-ra hivatkozott. 

De ezzel szemben joggal hozták fel, hogy lehetet- 
lenség a paterfamilias rég elavult fogalmát továbbra is fenn- 
tartanunk; a szakácsné a paterfamilias gondosságával tar- 
tozik főzni, a b'allerina a rendes családapa gondosságával tar- 
tozik tánczolni (Derültség). Ezen érvelésre a törvényelőkészítő 
bizottság meghátrált s ismét törülte a gondos családapát. 
S e kitétel valójában nem egyéb hibás fordításnál A rendes 
családapa most mint rendes ember éled fel a magyar tör- 
vénykönyv tervezetében. 

8 valóban azelőtt sem volt e szónak más jelentősége. 
A diligens paterfamiliasnak nem kellett egy tuczat gyerekkel 
bírnia, csupán rendes családfő volt, a mint ma rendes üzlet- 
emberekről, sőt olykor rendes tanárokról is (Derültség), szó- 
val bizonyos társadalmi osztályok megannyi eszményéről 
beszélünk. 

A forgalom rendjére való utalást több tekintetben aggá- 
lyosnak tartom. Valójában — úgy hiszem — nem egyéb az 
holmi mankónál, mely semmire sem használ s nem képes 
az eleven láb hiányát pótolni. Hogy mi felel meg a forga- 
lom rendjének, az attól függ, erélyesen kezeljük-e a törvényt, 
magas igényeket támasztunk-e vagy sem. Gondoljanak a követ- 
kezőre. 

Van a mi törvényünknek egy szerencsétlen rendelkezése, 

mely valósággal a kétségbeesés kitörésére adott alkalmat, még- 
pedig a tévedés fejezetében. Tévedésre akkor lehet hivatkozni, 
ha valamely személynek vagy dolognak oly tulajdonságára 
vonatkozott, melyet a forgalom lényegesnek tekint. 

Hát az igenis elképzelhető, hogy a forgalom lényeges- 
nek tekinti, vájjon (az elnöki csengőre mutatva) ezen csengő 

ezüstből vagy valamely más fémből készülte. A dolgoknál 
tehát bizonyos osztályozási szempontok könnyen akadtak. 
De másként vagyunk a személyek körében. A személynek 
mely tulajdonságai lényegesek a forgalomban? 

Ez a legnehezebb kérdések egyike. Valaki azt állította, 
hogy a személynek minden tulajdonsága lényeges. Előfordult 
ama híres eset, hogy egy variété-szinház vezetője nagy tündér- 
képet rendezett, melynél azonban egy csinos nőre, még pedig 
egy Vénusra, volt szüksége. 

Csaknem kétségbe esett, midőn ilyenre nem tudott szert 
tenni. Ekkor egyik statisztájának albumában egy szép női 
képre bukkant. 

Meghallotta, hogy e nő szabad. «Ez kell nekem », így 
szólt. 

Azonnal Berlinbe sürgönyözött és magas honorárium 
fejében szerződtette. A színésznő kellő időben meg is érke- 
zett. Közben azonban súlyos betegségen esett keresztül s 
annyira megsoványodott (Derültség), hogy egész lehetetlen 
volt őt csak némileg kivágott ruhában színpadra bocsátani 
(Élénk derültség). A színház-igazgató most azzal állott elő, 
hogy soványság a személynek egy a forgalomban lényeges 
tulajdonsága (Viharos derültség). A színésznő ezzel szemben 
arra hivatkozhatott, hogy ő fellépésre szerződött és ezt meg 
is teheti. Lenel a kérdésnek egy oly megoldását kísérelte meg, 
mely nem áll a törvényben. E szerint a dolgoknál a tulaj- 
donságok magukban jönnek tekintetbe, személyeknél pedig 
az ily fajta ügyleteknél a forgalomban lényeges tulajdonságok. 

De ez sem igaz ily általánosságban. Hiszen van nem 
egy hírneves színésznő, a ki a mellett nagyon sovány is. 
íme — uraim — itt is egy tényállásfogalommal állunk szem- 
ben, melyre a törvény utal s a mely valóságban nem lé* 
tezik. 

Más esetekben a törvény a jóhiszeműségre utal. 

Példa az exceptio non adimpleti contractus : ha valamely 
kétoldalú szerződést az egyik szerződő fél részben már telje- 
sített, s a másik ezt a részteljesítést elfogadta, akkor ez a 
viszontszolgáltatásra menő igénynyel szemben az exceptio non 
adimpleti contractus-t csak annyiban hozhatja fel, a meny- 

nyiben az adott eBetben a jóhiszeműséggel pem ellenkezik. 
Persze, hogy ez mely esetben ellenkezik a jóhiszeműséggel, 
azt a bírónak saját jogérzetének mélyéből kell megállapítania. 
Nemrégiben a rajnai tartomány egyik lehiresebb bírája azt 
mondottan ékem, hogy ő egy egész törvénykönyvet cserébe ad 
azon egyetlen jogszabályért, mely szerint valamely kötelem 
teljesítésénél minden a jóhiszeműség alapján bírálandó el. 
S e tétel csakugyan felette kellemes a bíróra nézve, mint- 
hogy senki sem vetheti szemére, hogy ítélete helytelen, de — 
úgy hiszem — felette aggályos a közönség szempontjából. 
Mi gyakran elfeledjük, hogy a jog nem a jogászok érdekében 
áll fenn, hanem a közönség érdekét szolgálja, a közönségre 
nézve pedig rendkívüli előny, ha előre tudhatja, hogy a bíró 
ítélete miként fog hangzani. Az ilyen szabályok esetében 
azonban a közönség a jogi következményekkel egyáltalán 
nem lehet tisztában. A jogbiztonság rendkívüli előnye ily 
szabályokkal egyáltalán nincs megvalósítva. 

Azt hogy a Gode civil a jogászok körében oly renge- 
teg szeretetnek örvend, az magyarázza, hogy rendkívüli rövid 
és látszólag érthető tételekkel óriás hatalmat ad a bíró 
kezébe. 

Végül az erkölcsösség fogalmáról kívánok szólani. A szü- 
lők megfoszthatok bizonyos jogaiktól, ha erkölcstelen életmód 
vethető szemükre. Kitagadásnak azzal szemben van helye, a 
ki botrányos, a magyar tervezet szerint erkölcstelen életű. 
Ha valaki erkölcsileg vétkesen cselekszik, annak illendő tar- 
tás helyett csak ahhoz van joga, hogy a legszükségeseb- 
bel tartsák el. íme erkölcstelenség, illem, becsület, oly aján- 
dékok, melyek valamely illembeli vagy erkölcsi kötelesség- 
nek felelnek meg r megannyi oly rendező hatalomra való 
utalás, melyek a jogrend körén kívül léteznek, de a melyek 
maguk annyira határozatlanok, hogy minden bíró máskép 
ítélkezik. 

Ég végül — last, but not least — a törvény gyakori 
utalásai «a jó erkölcsökbe ütköző* cselekményekre, mint a 
magyar tervezet mondja; nálunk ennek megfelel az «ob tur- 
pem causam* fogalma. 

Németországban a törvény ezen szakaszával szemben — a 

magyar tervezet teljesen egyezik vele — számos szempon- 
tot hoztak fel. Magam az esetek egész sorára nézve adtam 
jogi véleményeket, melyek mindannyian ezen szakasz mikénti 
alkalmazására vonatkoztak. 

Mert e szabály tartalma valóban felette kétséges. Hogy 
vagyunk például az oly szerződések teljesítésével, melyeket 
a jogrend tilt? Vájjon ezek is a jó erkölcsökbe ütköző cselek- 
mények-e ? 

Szükséges-e, hogy az erkölcstelenségről, vagy a tilalom- 
ról az illetőnek subjectiv tudomása legyen. Vájjon az abstract 
szerződések is aemmisek-e erkölcstelenség miatt? A törvény 
e szakasza ellen nagyszámú aggályok merültek fel. 

A fogalom magában is igen nehéz. 

Mit jelent az, hogy valami «jó erkölcsökbe ütközik ?» 
A birodalmi törvényszék a törvény azt az rendelkezését, hogy 
a fjó erkölcsökbe ütköző » szerződés semmis, valóban rémesen 
kiterjesztette; a tartományi főtörvényszékek még inkább tet- 
ték ezt. Megjegyzem, hogy ezen rendelkezés azzal a már 
előbb említett szabálylyal együtt, mely a közérdekben való 
behatásról szól, annyira messzemenő, hogy a bírónak módot 
ad az összes társadalmi bajok orvoslására: a syudicatusok, 
cartellek, trustők, a boycott s a concurrence déloyale, mind 
oly esetek, melyeket egyszerűen azzal lehet elintézni, hogy 
a jó erkölcsökbe ütköző szerződés érvénytelen. A birodalmi 
törvényszék, a boycott s a munkazár kérdéseinek megoldását 
ismételten megkísérelte az erkölcstelen szerződések elméleté- 
nek alapján. De ezzel óriási felelősségei terheljük meg a bírót. 

Egyenesen nagy hibának tartom azt az irányzatot, mely 
e tételt minden lehető kereskedelmi szerződésre alkalmazza. 
Valamely bíróság egy játékbarlang számára kötött butorszállí- 
tási szerződést érvénytelennek nyilvánított azzal az indoko- 
lással, hogy a szerződés a jó erkölcsökbe ütközik, minthogy 
a rendelt bútorokon oly emberek ülnek majd, kik tilos játéko- 
kat űznek (Élénk derültség). 

Végül majd még az is érvénytelen ügylet lesz, ha valaki 
revolvert vásárol, hogy azzal magát főbe lőj je. Pedig az ügylet 
subjectiv ez élj a, mely nem lett az ügylet tartalmi elemévé, 
itt soh' sem jöhet tekintetbe. 

Még aggályosabb a német törvény azon rendelkezése, 
mely kártérítésre kötelezi azt, a ki más valakit a jó erköl- 
csökbe ütköző módon szándékosan megkárosít. Nem nagyon 
értelmes bírák kezében ez egy igen veszélyes törvényszakasz. 

Csak egy esetet kívánnék elmondani. A birodalmi tör- 
vényszék a következő ítéletet hozta. Valaki perorvoslattal élt 
egy ítélet ellen. Az ítélet az eljárás folyamán jogerőre emel- 
kedett. Erre a bírósági végrehajtó kielégítési végrehajtást indít- 
ványozott A birodalmi törvényszék így döntött : Az ügy for- 
mailag rendben van ; azonban bebizonyított tény, hogy te 
tudtad, miszerint az ítélet anyagilag igazságtalan. Ennélfogva 
a végrehajtás foganatosításával te a jő erkölcsökbe ütköző 
módon cselekszel s a másiknak kártérítésre vagy köteles. Egy 
ily felfogás által a jogrendik egy legelismertebb alapja ha- 
lomra dől. A birodalmi törvényszék ezen ítéletet ugyan nem 
polgári, hanem fenyítő ügyben hozta: azt, ki a végrehajtást 
megkísérelte, zsarolás kísérlete miatt ítélte el (Mozgás). így 
jutott a birodalmi törvényszék hozzá, hogy az ügygyei fog- 
lalkozzék. Példát látok ez esetben arra, miként nem szabad 
egy általános tételt alkalmazni, nehogy a jogrend legszilár- 
dabb alapjai halomra dőljenek. 

Nem kívánom az elmondottakból a gyakorlati következ- 
ményeket levonni. 

Bábizhatom ezt ama kiváló jogászokra, kik Magyaror- 
szág jogéletét kezükben tartják. Csak rá akartam irányítani 
tekintetüket e képre, mely a figyelmet rendszerint elkerüli. 
Eendszerint máskép szoktuk e jelenségeket elképzelni. Más 
képzetet szoktunk magunknak alkotni a bírói szabadságról. 

E tekintetben örökké igaz csak az marad, hogy a bírák 
jeles képzettségének van a legnagyobb fontossága. Egy nem- 
zet boldogulására még fontosabb, mint a törvénykönyv, az, 
hogy bírái a jogot igazi szakértő szellemben tudják alkal- 
mazni. Hő óhajom, hogy Magyarország ily kitűnő bírákkal 
mindenkor nagyszámban rendelkezzék. (Hosszantartó, élénk 
tetszés, éljenzés és taps.) 

